ລາວ ວາງແຜນພັດທະນາສັງຄົມ-ເສດຖະກິດ ເພື່ອຫຼຸດຜ່ອນຄວາມຍາກຈົນຂອງປະຊາຊົນລາວລົງ
ສປປ ລາວ ຢາກ​ເອົາ​ແຜນ​ພັດທະນາ​ເສດຖະກິດ-​ສັງຄົມ​ຂອງ​ຕົວ​ເອງ​ສະ​ເໜີ​ໃຫ້​ແກ່​ປະຊາ​ຄົມ​ໂລກ ​ໃຫ້​ແກ່​ອົງການ​ຜູ້​ທີ່​ໃຫ້​ທຶນ ບັນດາ​ປະ​ເທດ​ທີ່​ໃຫ້ການ​ຊ່ອຍ​ເຫຼືອ ຮູ້ຈັກ​ວ່າຄວາມ​ຕັ້ງ​ໃຈ​ຂອງ​ລັດຖະບານ​ເປັນໄປ​ຕາມ​ທິດ​ທິດ​ແນວ​ໃດ. ​
ທາງການລາວວາງແຜນທີຈະລົບລ້າງບຜນຫາຄວາມທຸກຍາກຂອງປະຊາຊົນລາວ ໃຫ້ໄດ້ບໍ່ນ້ອຍກວ່າ 5,580 ຄອບຄົວແລະລົບລ້າງລ້ານທຸກຈົນໃຫ້ໄດ້ 178 ບ້ານ ໃນຕະຫຼອດປີ 2017 ນີ້ ທ່ານທອງວັນ ວິໄລເຮືອງ ຫົວໜ້າຄະນະພັດທະນາ ແລະລົບລ້າງຄວາມທຸກຍາກຂັ້ນສູນກາງຖະແຫຼງວ່າການຈັດຕັ້ງປະຕິບັດໂຄງການພັດທະນາຊົນນະບັດ ໃນຕະຫຼອດປີ 2017 ມີເປົ້າໝາຍທີ່ຈະລົບລ້າງບັນຫາຄວາມທຸກຍາກໃຫ້ກັບປະຊາຊົນລາວໃຫ້ບໍ່ໜ້ອຍກວ່າ 5,580 ຄອບຄົວ ຊຶ່ງຈະເຮັດໃຫ້ຍັງເຫຼືອ 70,924 ຄອບຄົວທຸກຍາກ 6 09 ເປີເຊັນ ຂອງຈຳນວນຄອບຄົວ ທັງໝົດໃນທົ່ວປະເທດລາວ ພ້ອມກັນນີ້ ຄະນະພັດທະນາຊົນນະບົດແລະລົບລ້າງຄວາມທຸກຍາກຂັ້ນສູນກາງ ກໍຍັງໄດ້ວາງຄາດໝາຍການລົບລ້າງບ້ານທຸກຍາກຈົນ ໃຫ້ໄດ້ 178 ບ້ານ ໂດຍຖ້າຫາກຈັດຕັ້ງປະຕິບັດໄດ້ຈິງ ກໍຈະເຮັດໃຫ້ຍັງເຫຼືອບ້ານທຸກຍາກ ບໍ່ເກີນ 1,511 ບ້ານ ຫຼືເທົ່າກັບ18 ເປີເຊັນ ຂອງຈຳນວນບ້ານທັງໝົດໃນທົ່ວປະເທດ ແລະໃນນີ້ ກໍຮວມເຖິງ 78 ບ້ານ ທີ່ຈະໄດ້ ຮັບການຍົກລະດັບໃຫ້ເປັນບ້ານພັດທະນາ ຊຶ່ງຈະເຮັດໃຫ້ມີບ້ານພັດທະນາເພີ່ມຂຶ້ນເປັນ 3,914 ບ້ານ ຫຼືເກືອບເຖິງ 46 ເປີເຊັນ ທັງໝົດໃນລາວ ໂດຍການລົບລ້າງຄວາມທຸກຍາກດັງກ່າວນີ້ ລັດຖະບານລາວໄດ້ຮັບການຊ່ອຍເຫຼືອຈາກນາໆຊາດແລະອົງການສາກົນ ນັບຕັ້ງແຕ່ປີ 1983 ເປັນຕົ້ນມາ ຊຶ່ງກໍໄດ້ປະກອບສ່ວນ ຢ່າງສຳຄັນເຂົ້າໃນການພັດທະນາໃນທຸກດ້ານທີ່ມີເປົ້າໝາຍເພື່ອລົບລ້າງຄວາມຍາກຈົນຂອງປະຊາຊົນລາວ ດັງຈະເຫັນໄດ້ຈາກອັດຕາຄວາມຍາກຈົນ ທີ່ລົດລົງຈາກ 48 ເປີເຊັນຂອງປະຊາຊົນລາວ ທັງໝົດໃນປີ 1992 ເປັນ 27 6 ເປີເຊັນ ໃນປີ 2008, 17 ເປີເຊັນ ໃນປີ 2015 ແລະບໍ່ເຖິງ 10 ເປີເຊັນ ໃນປີ 2016 ຕາມລຳດັບ ທັງນີ້ໂດຍອິງຕາມສະຖິຕິຂອງທະນາຄານແຫ່ງ ສປປ ລາວ ໄດ້ລະບຸວ່າລັດຖະບານລາວ ໄດ້ຮັບການຊ່ອຍເຫຼືອລ້າຈາກຕ່າງປະເທດໃນມູນຄ່າ 475 ລ້ານ 3 ແສນ ໃນປີ 2000 ແລ້ວກໍເພີ່ມຂຶ້ນເປັນ 1 ພັນ 46 ລ້ານ 3 ແສນ 9 ໝື່ນ ໃນປີ 2006 ແລະເພີ່ມຂຶ້ນເປັນ 3 ພັນ 708 ລ້ານ 8 ແສນ ໃນປີ 2011 ສ່ວນປີ 2014 ກໍນັບເປັນປີທີ່ລາວ ໄດ້ຮັບການຊ່ອຍເຫຼືອລ້າຈາກຕ່າງປະເທດຫຼາຍທີ່ສຸດ ກໍຄື 5 ພັນ 169 ລ້ານ 5 ແສນ 5 ໝື່ນ ໂດລ່າ ແລະຫຼຸດລົງມາເປັນ 4 ພັນ 545 ລ້ານ 8 ແສນໂດລ່າ ໃນປີ 2015 ທີ່ຜ່ານມາ ແຕ່ຢ່າງໃດ ກໍຕາມ ລັດຖະບານລາວ ກໍບໍ່ສາມາດບັນລຸເປົ້າໝາຍສະຫັດສະວັດຂອງການພັດທະນາ ໃນ 6 ດ້ານຈາກທັງໝົດ 9 ດ້ານ ທີ່ໄດ້ຕົກລົງໄວ້ກັບ UNPD ຊຶ່ງປະກອບດ້ວຍການທີ່ເດັກ ອາຍຸຕ່ຳກວ່າ 5 ປີ ຍັງມີສ່ວນສູງແລະນ້ຳໜັກຕ່ຳກວ່າເກນ ການຮຽນຈົບຊັ້ນປະຖົມທີ 5 ເພີ່ມຂຶ້ນຢ່າງຊັກຊ້າ ເດັກອາຍຸຕ່ຳກວ່າ 1 ປີ ຍັງເສຍຊີວິດໃນອັນຕາສະເລ່ຍ ທີ່ສູງ ອັດຕາການຕາຍຂອງແມ່ຍິງ ຂະນະຖືພາ ກໍຍັງສູງ ການເພີ່ມອັດຕາການປົກຫຸ້ມ ຂອງປ່າໄມ້ ຍັງປະຕິເສດໄດ້ຕ່ຳ ແລະການເກັບກູ້ລະເບີດບໍ່ທັນແຕກ (UXO) ກໍປະຕິບັດ ໄດ້ໃນພື້ນທີ່ຈຳກັດ ສ່ວນເດັກທີ່ໄດ້ຮັບການລ້ຽງດູດ້ວຍນົມແມ່ ນັບຕັ້ງແຕ່ມື້ເກີດຈົນອາຍຸ 6 ເດືອນນັ້ນ ກໍມີພຽງ 40 ເປີເຊັນ ເທົ່ານັ້ນ ຊຶ່ງກໍເຮັດໃຫ້ລັດຖະບານລາວຄາດຫວັງວ່າ ຈະຮັບການຊ່ອຍເຫຼືອ ຈາກຕ່າງປະເທດເພີ່ມຂຶ້ນອີກດ້ວຍ ໂດຍສະເພາະແມ່ນການຊ່ອຍເຫຼືອຈາກບັນດາຢູ່ຮ່ວມພັດທະນາໃນກອງປະຊຸມໂຕະມົນລະຫວ່າງລັດຖະບານລາວກັບສາກົນ ທີ່ຈັດຂຶ້ນທຸກປີນັ້ນ ດັ່ງທີ່ເຈົ້າໜ້າທີ່ຂັ້ນສູງຂອງລາວ ໄດ້ໃຫ້ການຍືນຍັນວ່າ ໂດຍກະຊວງການຕ່າງປະເທດລາຍງານວ່າ ອົງການສາກົນແລະນາໆຊາດໄດ້ໃຫ້ການຊ່ອຍເຫຼືອ ແກ່ລັດຖະບານ ຄິດເປັນມູນຄ່າຮວມເຖິງ 28 ພັນ 849 ລ້ານ 9 ແສນ ໂດລ່າ ໃນຊ່ວງປີ 2000 ຫາ 2015 ທີ່ຜ່ານມາ